**«Астана – Отанымыздың жүрегі, тәуелсіздігіміздің тірегі»**

**республикалық интернет - байқауды қашықтықтан өткізу ережелері**

**1. Жалпы ережелер**

1. Жалпы орта, қосымша, техникалық және кәсіптік білім беру ұйымдарының жоғары сынып білім алушылары, сондай-ақ түрлі мәдени орталықтардың, этномәдени бірлестіктердің тәрбиеленушілері арасында Қазақстан Республикасының елордасы **–** Астананың 20-жылдығына орай қашықтықтан өткізілетін **«Астана – Отанымыздың жүрегі, тәуелсіздігіміздің тірегі»** республикалық интернет-байқауының (бұдан әрі - Байқау) ережелері оның мақсатын, міндеттерін және тәртібін анықтайды.

2. Мақсаты: білім алушыларды өз ұлтының құндылықтары мен дәстүрлеріне араластыру, түрлі ұлт өкілдерінің арасындағы бірлік пен келісімді нығайту.

Міндеттері:

білім алушылардың әдеби шығармашылық аясында өзіндік қалыптасуға жағдай жасау, оларды әлеуметтендіру мен шығармашылық белсенділігін арттыру;

білім алушылардың Елорда тарихына деген қызығушылығын арттыру, ел тарихымен бірлестіру сезімін тәрбиелеу;

азаматтықты, патриоттық пен Отанға деген сүйіспеншілікті тәрбиелеу;

тіл мәдениетін және әдеби шығармашылықты дамыту;

көп ұлтты еліміздің мәдени және тарихи өткеніне құрметпен қарауды қалыптастыру.

3. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

4. Байқаудың ұйымдастырушылары әділ қазылар алқасы мен ұйымдастыру комитетінің құрамын қалыптастырады.

**2. Байқауды өткізу мерзімі және тәртібі**

5. Байқау жұмыстары электронды түрде **2017 жылғы 10 қарашадан 15 желтоқсанға дейін** [**rumcdo\_kurs\_09@mail.ru**](mailto:rumcdo_kurs_09@mail.ru)электронды поштаcына қабылданады.

**2017 жылға 15 желтоқсаннан** кейін түскен, сондай-ақ талаптарға сәйкес келмейтін байқау материалдары қарастырылмайды.

Байқаудың қорытындысы, жеңімпаздардың дипломдары, қатысушылардың сертификаттары, жеңімпаз балалардың жетекшілеріне алғыс хаттар **2017 жылғы 20 желтоқсанда** [**www.ziyatker.org**](http://www.ziyatker.org) сайтында орналастырылады.

6. Байқауға ұсынылған жұмыстар қайтарылмайды. Байқауды ұйымдастырушылар авторға сілтеме жасай отырып, байқау материалдарын БАҚ құралдарына жариялауға құқылы. Қатысушыларға сараптамалық қорытынды мен пікірлер берілмейді.

7. Байқауға қатысу үшін әр жұмысқа **1500 (бір мың бес жүз) теңге** төлемақы төленеді.

Төлемақы барлық банк немесе Қазпошта бөлімшелерінде келесі реквизиттер арқылы жүргізіледі:

Алушы: «Республикалық қосымша білім беру оқу-әдістемелік орталығы» РМҚК (резидент).

БанкЦентрКредит АҚ

Иик KZ918560000005068448

БИК KCJBKZКX

БИН 990140004733

Кбе 16.

КНП – 859.

Төлемақының мақсаты: «Астана – Отанымыздың жүрегі, тәуелсіздігіміздің тірегі» байқауы. Байқауға қатысушының (жіберуші) фамилиясын міндетті түрде көрсету қажет.

8. Байқауға қатысу үшін [**rumcdo\_kurs\_09@mail.ru**](mailto:rumcdo_kurs_09@mail.ru)электронды поштасына келесі құжаттар жіберілуі тиіс:

1. қосымшаға сәйкес толтырылған өтінім;
2. сканерден өткізген төлемақы құжаты немесе төлем тапсырмасы;
3. электронды түрдегі байқау жұмысы.

1. **Байқау талаптары**

9. Байқауға жалпы орта, қосымша, техникалық және кәсіптік білім беру ұйымдарының 10-17 жас аралығындағы білім алушылар, сондай-ақ түрлі мәдени орталықтардың, этномәдени бірлестіктердің тәрбиеленушілері қатысады.

Қатысушылардың жас санаттары:

1) 10-12 жас;

2) 13-14 жас;

3) 15-17 жас.

10. Байқауға шығармалар-эсселер мазмұны мен ресімдеуге қойылатын келесі талаптарға сәйкес ұсынылады:

1) шығарма-эссе өз бетімен орындалады;

2) шығарма-эссенің мазмұны байқау тақырыбын ашады;

3) негізгі бөлімі, қорытындысы мен ұсыныстары ерекше;

4) ұсынылатын байқау жұмысы бұрын еш жерде жарияланбаған.

Шығарма-эссенің ресімделуіне қойылатын талаптар:

Жұмыс Word форматында жазылады, қаріпі Times New Roman 14, бірыңғай жоларалық интервал, мәтінді түзету – беттің ені бойынша, жақтаулары: сол жағынан – 3 см, оң жағы, жоғарғы және төменгі жағы - 2 см. Дәйексөздер, басқалардың ойлары қолданылса, оларға сілмемелер берілуі тиіс.

Байқау жұмыстарын бағалау өлшемдері:

1. тақырыпты ашуы;
2. сюжет пен авторлық көзқарастың түпнұсқалығы;
3. байқау жұмысының әлеуметтік мәні, позитивтілігі және креативтілігі (жаңашылдығы, түпнұсқалығы);
4. өз бетімен орындалуы;
5. жазба сөздің сапасы, сауаттылығы.

Байқауға тек жеке жұмыстар қабылданады.

11. Байқау жұмысының титул парағында келесілер көрсетіледі:

облысы, аудан (қала), ауылы;

білім беру ұйымының аталуы;

байқау және номинацияның аталуы;

автордың аты-жөні;

қатысушының жасы;

e-mail, байланыс құралдары;

жеткешісінің аты-жөні.

12. Бөгде адамдардың материалдарын және Интернет желісінен алынған материалдарды пайдалануға тыйым салынады. Байқау жұмыстары бұрын басқа сайтта жарияланбаған болуы тиіс.

**4. Байқауды қорытындылау**

13. Байқаудың қорытындысы бойынша қазылар алқасы жеңімпаздарды анықтайды.

14. Байқау жеңімпаздары I, II, III дәрежелердегі дипломдармен марапатталады, орын алмаған қатысушыларға сертификат беріледі.

Байқау жеңімпаздарына дипломдардың, қатысушыларға сертификаттардың, жеңімпаздардың жетекшілеріне алғыс хаттардың электронды нұсқалары [www.ziyatker.org](http://www.ziyatker.org) сайтында мына сілтеме бойынша <http://www.ziyatker.org/#!-/c10hg> жүктеп алу мүмкіндігімен орналастырылады. Анықтама телефоны: +7 (7172) 249 306 («Астана – Отанымыздың жүрегі, тәуелсіздігіміздің тірегі»).

Дипломдарды, сертификаттарды, алғыс хаттардды жүктеп алудың нұсқасы: www.ziyatker.org → Орталық қызметі → Республикалық іс-шаралар → «Астана – Отанымыздың жүрегі, тәуелсіздігіміздің тірегі» байқауы → әрі қарай).

**Ережеге қосымша**

Қашықтықтан өткізілетін Республикалық интернет-байқауға қатысу туралы ұсыным

|  |  |  |  |  |
| --- | --- | --- | --- | --- |
| **Қатысушының аты-жөні**  **Қатысушының жасы** | **Облысы, қала, аудан, ауыл, білім беру ұйымының атауы** | **Байқаудың, номинациясының, жұмыстың атауы** | **Байланыс құралдары (ұялы телефоны, электронды поштасы)** | **Жетекшісінің аты-жөні** |
| 1 | 2 | 3 | 4 | 5 |